4 การประกอบธุรกิจของแต่ละสายผลิตภัณฑ์

 4.1 ลักษณะผลิตภัณฑ์หรือบริการ

  หมวดอาหารสัตว์น้ำ

ดำเนินธุรกิจผลิตและจำหน่ายอาหารสัตว์น้ำ ผลิตภัณฑ์ของบริษัทฯ ประกอบด้วย 2 สายการผลิต ได้แก่ สายการผลิตและจำหน่ายอาหารกุ้ง และสายการผลิตและจำหน่ายอาหารปลา ผลิตภัณฑ์ทั้งสองประเภทของบริษัทฯ เป็นผลิตภัณฑ์ที่มีส่วนผสมจากผลิตภัณฑ์ธรรมชาตินำมาปรุงแต่งในรูปของอาหารเม็ด โดยมีการเพิ่มวิตามินและแร่ธาตุ และผลิตตามขั้นตอนเพื่อออกจำหน่ายแก่เกษตรกร โดยมีรายละเอียดดังนี้

ผลิตและจำหน่ายอาหารกุ้ง มีผลิตภัณฑ์หลัก 3 ประเภท ได้แก่

1.  อาหารกุ้งกุลาดำ

2.  อาหารกุ้งก้ามกราม

3.  อาหารกุ้งขาวแวนนาไม

ผลิตและจำหน่ายอาหารปลา มีผลิตภัณฑ์หลัก 3 ประเภท ได้แก่

1.  อาหารปลาดุก

2.  อาหารปลานิล

3.  อาหารปลากินพืช

  โดยแต่ละสายผลิตภัณฑ์ประกอบด้วยฝ่ายการผลิต ฝ่ายบริหารวัสดุ ที่อยู่ในสายผลิตภัณฑ์ของตนเอง
  และยังมีส่วนกลางสนับสนุนในด้านต่างๆ เช่น ฝ่ายขายและฝ่ายการตลาด ฝ่ายจัดซื้อ
  ฝ่ายประกันคุณภาพ ฝ่ายเทคนิค ฝ่ายวิจัยและพัฒนา ฝ่ายทรัพยากรบุคคล และธุรการทั่วไป
  รวมถึงมีหน่วยงานตรวจสอบภายในเพื่อทำการตรวจสอบการดำเนินงานของบริษัทฯ
  อย่างสมบูรณ์เพียงพอ

หมวดอาหาร

ดำเนินธุรกิจจัดจำหน่ายอาหารสำเร็จรูปแช่แข็ง โดยมีบริษัท เอส เอ็ม พี ฟู๊ด โปรดักส์ จำกัด เป็นผู้ผลิต ซึ่งทำการจัดจำหน่ายเบื้องต้นทางช่องทางการจัดส่งตรงถึงบ้าน และจัดจำหน่ายในกูเม่ห์มาร์เก๊ต สยามพารากอน โฮมเฟรช มาร์ท เดอะมอลล์ ยูเอฟ เอ็ม ฟูจิ ซูเปอร์ เซ็นเตอร์ และวิลล่า ซูเปอร์มาร์เก๊ต รายการอาหารที่ออกวางจำหน่าย มีรายละเอียดดังนี้

1.  ข้าวกะเพรากุ้งสับ

2.  เส้นจันทน์ผัดไทกุ้ง

3.  ข้าวคลุกกะปิ

4.  ข้าวผัดน้ำพริกปลาทู

5.  ข้าวต้มกุ้ง

2.  

3.  

4.  1.  

การตลาดและภาวะการแข่งขัน

ลักษณะลูกค้าและกลุ่มลูกค้าเป้าหมาย

หมวดอาหารสัตว์น้ำ : ปัจจุบันกลุ่มลูกค้าของบริษัทฯ จะเน้นที่กลุ่มเกษตรกรผู้เพาะเลี้ยงสัตว์น้ำ
และตัวแทนจำหน่ายของบริษัทฯ ในแต่ละจังหวัด โดยบริษัทฯ
จะไม่มีนโยบายการขายให้กับลูกค้ารายใดรายหนึ่งเป็นพิเศษเพื่อเป็นการหลีกเลี่ยงการเสียลูกค้า

ปัจจุบันกลุ่มลูกค้าเป้าหมายหลักของบริษัทประกอบด้วย 2 กลุ่ม ได้แก่

  1. ตัวแทนขายในแต่ละจังหวัด ร้อยละ 60

  2. กลุ่มเกษตรกรผู้เลี้ยงสัตว์น้ำ ร้อยละ 40

หมวดอาหาร : บริษัทยังคงเน้นกลุ่มลูกค้าในเฉพาะเขตกรุงเทพมหานคร

ลักษณะการจำหน่าย

บริษัทฯ ได้กำหนดนโยบายด้านการขาย คือ จำหน่ายทั้งเงื่อนไขเงินสดและเครดิต
โดยเฉพาะเงื่อนไขเงินสดจะมีการให้ราคาส่วนลดที่จูงใจเป็นพิเศษ

การพิจารณาการให้สินเชื่อลูกค้ารายใหม่จะพิจารณาจากประวัติการชำระเงินของลูกค้าที่ผ่านมาที่มีต่อบริษัทอื่นๆ
ผลประกอบการธุรกิจของลูกค้าทั้งวงการสัตว์น้ำและธุรกิจอื่นๆ
ความน่าเชื่อถือในสังคมธุรกิจการงานและส่วนตัว ความน่าเชื่อถือของการค้ำประกัน
ความเป็นไปได้ของแผนธุรกิจและการลงทุน

สำหรับลูกค้าเก่าจะมีการพิจารณาปรับเพิ่มหรือลดวงเงินสินเชื่อของลูกค้าจากประวัติการชำระเงินเป็นหลัก
นอกจากนี้ยังพิจารณาจากผลประกอบการ ความน่าเชื่อถือของการค้ำประกัน ปริมาณการซื้อ
อายุลูกค้า นอกจากนี้บริษัทฯ
ยังมีแผนการประนอมหนี้กับลูกค้าบางรายที่ประสบปัญหาจากภัยธรรมชาติเพื่อช่วยให้ลูกค้าสามารถดำเนินธุรกิจต่อไปได้

ช่องทางการจัดจำหน่าย

หมวดอาหารสัตว์น้ำ : จำหน่ายผ่านร้านค้าตัวแทนจำหน่ายโดยร่วมกับอาหารสัตว์น้ำของบริษัทอื่นๆ
ซึ่งกระจายอยู่ทุกเขตทั่วประเทศ (ดีลเลอร์)
และจำหน่ายโดยตรงให้กับเกษตรกรที่เป็นเจ้าของฟาร์ม
หรือเกษตรกรที่รวมกลุ่มเป็นชมรมหรือสหกรณ์
อย่างไรก็ตามการจัดจำหน่ายทั้งหมดจะดำเนินการโดยผ่านศูนย์คลังสินค้าของบริษัททั้ง 10 สาขา
ที่กระจายอยู่ทั่วประเทศ

บริษัทมีสำนักงานทั้งหมดรวม 3 แห่ง และมีศูนย์การขายอาหาร 10 แห่งดังรายละเอียดต่อไปนี้

1. สำนักงานกรุงเทพฯ

เลขที่ 101/3-4 ถนนนเรศ แขวงสี่พระยา เขตบางรัก จังหวัดกรุงเทพฯ 10500

2. สำนักงานใหญ่

เลขที่ 69/5 หมู่ที่ 5 ถนนพระราม 2 (กม.71) ตำบลบางขันแตก อำเภอเมือง
จังหวัดสมุทรสงคราม 75000

3. สำนักงานเพชรบุรี และโรงงานผลิต

เลขที่ 62 หมู่ที่ 2 ถนน รพช.อู่ตะเภา ตำบลหนองชุมพล อำเภอเขาย้อย จังหวัดเพชรบุรี 76140

4. ศูนย์การขายอาหาร 11 แห่ง

  ---------------------- --------------------------------------------------
  ภาคอีสาน                ศูนย์อุบลราชธานี

  ภาคกลางและภาคตะวันออก   ศูนย์จันทบุรี ศูนย์ฉะเชิงเทรา (แปดริ้ว)

  ภาคใต้ฝั่งอ่าวไทย          ศูนย์สุราษฏร์ธานี ศูนย์เกาะยอ (สงขลา) ศูนย์ชุมพร ศูนย์หัวไทร
                         (นครศรีธรรมราช)

  ภาคใต้ฝั่งอันดามัน          ศูนย์ตะกั่วป่า (พังงา) ศูนย์สตูล ศูนย์ตรัง ศูนย์กระบี่
  ---------------------- --------------------------------------------------

หมวดอาหาร : จัดจำหน่ายโดยการส่งตรงถึงมือผู้บริโภคและส่งให้แก่ผู้ค้าปลีกในประเทศ

กลยุทธ์ทางการตลาด

บริษัทฯ เน้นทางด้านการผลิตสินค้าที่มีคุณภาพและมาตรฐานตามนโยบายของบริษัทฯ
ผลิตด้วยเครื่องจักรที่มีประสิทธิภาพและเทคโนโลยีการผลิตสินค้าที่ดี
ประกอบกับการตรวจสอบคุณภาพสินค้าทุกขั้นตอน จึงทำให้สินค้าของบริษัทฯ
ได้รับการรับรองมาตรฐานคุณภาพระดับโลก เช่น ISO 9001 : 2000, HACCP, และ GMP
รวมทั้งเน้นทางด้านการให้บริการที่คำนึงถึงความสะดวกสบายของลูกค้าเป็นหลัก โดยบริษัทฯ
มีศูนย์การจำหน่ายกระจายทั่วประเทศถึง 10
แห่งซึ่งเป็นจุดศูนย์กลางในการกระจายสินค้าให้กับเกษตรกรทั้งรายใหญ่และรายย่อยได้อย่างทั่วถึง

บริษัทฯ
มุ่งมั่นปรับปรุงและพัฒนาสินค้าให้มีคุณภาพตรงความต้องการของลูกค้ามากที่สุดเพื่อสร้างความสำเร็จให้แก่เกษตรกรผู้ใช้และตัวแทนจำหน่ายที่นำสินค้าไปขายให้แก่ลูกค้า
ขณะเดียวกันก็ได้เพิ่มผลิตภัณฑ์ให้หลากหลายเพื่อตอบสนองความต้องการของลูกค้าได้ทุกสถานการณ์โดยคำนึงถึงต้นทุนของเกษตรกรเป็นสิ่งสำคัญที่สุด
ความพอใจของลูกค้าในด้านบริการที่มีต่อเนื่องมาหลายปีทางบริษัทฯ ก็ได้รักษาจุดแข็งนี้ไว้

การจัดหาผลิตภัณฑ์หรือบริการ

การจัดหาวัตถุดิบและแหล่งที่มาของวัตถุดิบ 

วัตถุดิบที่สำคัญต่อการผลิต คือ

ปลาป่นเป็นแหล่งโปรตีนสำคัญในการผลิตอาหารสัตว์เป็นส่วนผสมมาจากปลาเป็ด
เศษปลาเล็กปลาน้อยหรือหัวปลาที่เหลือจากโรงงานทำปลากระป๋อง
ปลาป่นที่ผลิตได้จะมีคุณภาพหลากหลายดังนั้นในการซื้อขายปลาป่นจึงมีการแบ่งเกรดตามเปอร์เซนต์โปรตีนในปลาป่น

แป้งสาลีผลิตมาจากเม็ดข้าวสาลีและทำการผ่านขบวนการผลิตตามขั้นตอนจนได้เป็นแป้งสาลีที่มีคุณสมบัติตามความต้องการของผู้ใช้

กากถั่วเหลืองเป็นวัตถุดิบที่มีผลพลอยได้จากโรงงานสกัดน้ำมันถั่วเหลือง

ข้าวโพดนับเป็นพืชอาหารที่มีความสำคัญต่ออุตสาหกรรมเลี้ยงสัตว์เป็นอย่างมากเนื่องจากให้พลังงานสูง
ปริมาณการผลิตของข้าวโพดจะขึ้นอยู่กับดินฟ้าอากาศ

ตับปลาหมึกเป็นวัตถุดิบที่ต้องนำเข้าจากต่างประเทศ เป็นวัตถุดิบที่เสริมสร้างไขมันให้แก่สัตว์น้ำ
ซึ่งเป็นวัตถุดิบที่ต้องนำเข้าจากประเทศเกาหลีทั้งสิ้น
เนื่องจากประเทศไทยไม่มีวัตถุดิบที่เหมาะสมในการผลิต

ทั้งนี้วัตถุดิบในการผลิตสินค้าของบริษัทฯ จะมีแหล่งที่มาจากทั้งในและต่างประเทศ
การจัดซื้อวัตถุดิบบริษัทฯ
มีนโยบายในการซื้อเพียงพอกับความต้องการใช้เพื่อให้การผลิตเป็นไปอย่างต่อเนื่องและได้รับวัตถุดิบที่มีความสดอยู่เสมอ
รวมทั้งจะต้องซื้อให้ถูกต้องตรงกับลักษณะเฉพาะที่กำหนดโดยผู้ควบคุมสูตรอาหาร บริษัทฯ
มีการจัดซื้อทั้งโดยตรงจากผู้ผลิตและผ่านบริษัทนายหน้าเพื่อให้ได้ราคาที่เหมาะสมเมื่อเปรียบเทียบกับตลาดโดยรวม

ความผันผวนของราคาวัตถุดิบเปลี่ยนแปลงตลอดเวลา
สืบเนื่องจากภาวะเศรษฐกิจโลกชะลอตัวแล้วเริ่มฟื้นตัวในปี 2553 แต่ราคาน้ำมันยังอยู่ในระดับสูง
ปัญหาอัตราแลกเปลี่ยนที่ผันผวนต่อเนื่อง และเกิดการขาดแคลนแหล่งเพาะปลูกจากภัยแล้ง
เพลี้ยะแป้งระบาด ปัญหาภัยธรรมชาติ สถานการณ์น้ำท่วมหลายพื้นที่
ทำให้ผลผลิตได้รับความเสียหายส่งผลให้ผลผลิตลดลงและคุณภาพไม่สม่ำเสมอ
อีกทั้งยังคงนำไปใช้ผลิตเป็นพลังงานทดแทนด้วย
ส่งผลทำให้ราคาวัตถุดิบหลักของการผลิตอาหารสัตว์น้ำยังคงอยู่ในระดับสูง แต่ด้วยทางบริษัทฯ
ติดตามอย่างใกล้ชิด ด้วยความระมัดระวัง มีการสั่งซื้อวัตถุดิบล่วงหน้าเพื่อป้องกันการขาดแคลน
จึงสามารถควบคุมราคาต้นทุนวัตถุดิบได้อย่างเหมาะสมและทันท่วงที

ในปี 2553 ราคาวัตถุดิบหลักของการผลิตอาหารสัตว์น้ำ ยังอยู่ในระดับราคาค่อนข้างสูง
สืบเนื่องมาจากราคาน้ำมันและจากความขาดแคลนแหล่งเพาะปลูกจากภัยธรรมชาติ
ทำให้ผลผลิตโดยรวมลดลงและไม่เพียงพอต่อความต้องการของตลาด
ข้อจำกัดทางการค้าในประเทศต่างๆ การเก็งกำไรในตลาดสินค้าล่วงหน้า
วัตถุดิบบางตัวถูกนำไปผลิตเป็นพลังงานทดแทนส่งผลให้ราคาวัตถุดิบเกษตร
ยังอยู่ในราคาที่สูงอย่างต่อเนื่อง

ในปี 2554 อัตราเงินเฟ้อและอัตราดอกเบี้ยมีแนวโน้มปรับตัวสูงขึ้น ค่าเงินบาทที่ผันผวนตลอดเวลา
ภาวะภัยแล้ง ปัญหาน้ำท่วมที่ผ่านมา อีกทั้งสถาณการณ์การการเมืองภายในประเทศ และต่างประเทศ
ส่งผลต่อเศรษฐกิจโดยรวม ซึ่งทำให้ราคาสินค้าเกษตรมีแนวโน้มปรับตัวสูงขึ้นมากตาม
ภาวะผลผลิตในประเทศผู้ผลิตรายสำคัญของโลกที่ลดลง
ส่วนราคาน้ำมันดิบและราคาสินค้าโภคภัณฑ์อื่นๆ มีแนวโน้มปรับตัวสูงขึ้นหลังจากที่เศรษฐกิจโลก
ค่อยๆขยับฟื้นตัวส่งผลทำให้ความต้องการของโลกเพิ่มขึ้นและความต้องการใช้ภายในประเทศของอุตสาหกรรมต่อเนื่องเพิ่มขึ้น

สำหรับในด้านความสัมพันธ์กับผู้จำหน่ายวัตถุดิบนั้น หากเป็นวัตถุดิบในประเทศ บริษัทฯ
จะติดต่อกับผู้จัดจำหน่ายที่อยู่ในรายชื่อที่บริษัทฯ พิจารณาว่ามีคุณภาพและมาตราฐานที่ยอมรับได้
โดยบริษัทฯ
จะจัดซื้อกับบริษัทที่เสนอราคาต่ำที่สุดหรือราคาที่เหมาะสมเมื่อเปรียบเทียบกับราคาตลาดโดยรวม
สำหรับวัตถุดิบจากต่างประเทศจะมีการทำสัญญาซื้อล่วงหน้าประมาณ 3 เดือนและเป็นคราว ๆ ไป
โดยอาจได้รับผลกระทบบ้างหากสั่งซื้อในช่วงมรสุมซึ่งจะทำให้สินค้ามาถึงล่าช้า แต่บริษัทฯ
ได้ทำการป้องกันโดยการจัดเก็บวัตถุดิบไว้ในคลังมากกว่าปกติในช่วงดังกล่าว

หมายเหตุ ในช่วง 3 ปีที่ผ่านมา ไม่มีการจัดซื้อวัตถุดิบจากผู้จำหน่ายรายใดเกินกว่าร้อยละ 30
ของมูลค่าการจัดซื้อวัตถุดิบทั้งหมด รวมทั้งไม่มีข้อผูกพันใดๆ
ว่าจะจัดซื้อวัตถุดิบจากผู้จำหน่ายรายใดเกินกว่าร้อยละ 30 ของมูลค่าการจัดซื้อวัตถุดิบในอนาคต

การผลิต

บริษัทฯ มีโรงงานผลิตตั้งอยู่เลขที่ 62 หมู่ที่ 2 ถนน รพช.อู่ตะเภา ตำบลหนองชุมพล
อำเภอเขาย้อย จังหวัดเพชรบุรี 76140 โทรศัพท์ 0-3244-7681-8 โทรสาร 0-3244-7689
เป็นโรงงานผลิตอาหารกุ้งที่กำลังการผลิต 50,400 ตันต่อปี
และโรงงานผลิตอาหารปลาที่กำลังการผลิต 61,000 ตันต่อปี

บริษัทฯ ได้วางนโยบายการผลิตสำหรับโรงงานไว้ดังนี้

1.  ผลิตสินค้าที่มีคุณภาพและตรงกับความต้องการของลูกค้า

2.  รักษามาตรฐานการผลิตและคุณภาพให้สม่ำเสมอตามนโยบายคุณภาพของบริษัทฯ

3.  คัดเลือกวัตถุดิบที่ใหม่และมีคุณภาพดีเพื่อใช้ผลิตสินค้าให้มีสภาพสดใหม่อยู่เสมอ

4.  ใช้เทคโนโลยีที่ทันสมัยเพื่อพัฒนาระบบการผลิต

5.  ลดปริมาณการสูญเสียในกระบวนการผลิตให้มีน้อยที่สุด

6.  ใช้กำลังการผลิตให้เต็มประสิทธิภาพของเครื่องจักร

7.  ปฏิบัติตามข้อกำหนดของระบบคุณภาพ ISO 9001 : 2000, ระบบ HACCP และระบบ GMP

ตารางสรุปกำลังการผลิตและปริมาณการผลิตอาหารสัตว์น้ำ ปี 2551 ถึง ปี 2553

  ----------------------- ---------- --------- -------- --------- --------- ---------- --------- --------- ----------
                          อาหารปลา                      อาหารกุ้ง                        รวม                 

  บริษัท                    2551       2552      2553     2551      2552      2553       2551      2552      2553

  กำลังการผลิต (ตัน)         61,000     61,000    61,000   50,400    50,400    50,400     111,400   111,400   111,400

  ปริมาณการผลิตจริง (ตัน)     37,153     30,295    29,242   44,005    58,402*   61,352*    81,158    88,697    90,594

  การใช้กำลังการผลิต (%)     60.90      49.66     47.94    87.31     115.88    121.73     58.22     79.62     81.32

  อัตราเพิ่มของปริมาณการผลิต   (36.49)    (18.46)   (3.48)   3.58      32.72     5.05       (19.64)   9.29      2.14
  (%)                                                                                                      

  บริษัทย่อย                                                                                                  

  กำลังการผลิต (ตัน)                                       25,000    25,000    25,000     25,000    25,000    25,000

  ปริมาณการผลิตจริง (ตัน)                                   7,262     8,900     14,090**   7,262     8,900     14,090**

  การใช้กำลังการผลิต (%)                                   29.04     35.60     56.36      29.04     35.60     56.36

  อัตราเพิ่มของปริมาณการผลิต                                 (36.81)   22.55     58.31      (36.81)   22.55     58.31
  (%)                                                                                                      

  รวมบริษัทและบริษัทย่อย                                                                                        

  กำลังการผลิต (ตัน)         61,000     61,000    61,000   75,400    75,400    75,400     136,400   136,400   136,400

  ปริมาณการผลิตจริง (ตัน)     37,153     30,295    29,242   51,267    67,302    75,442     88,420    94,430    104,684

  การใช้กำลังการผลิต (%)     60.90      49.66     47394    68.00     89.26     100.06     53.78     69.23     76.75

  อัตราเพิ่มของปริมาณการผลิต   (36.49)    (18.46)   (3.48)   (5.02)    31.28     12.09      (21.39)   6.80      10.86
  (%)                                                                                                      
  ----------------------- ---------- --------- -------- --------- --------- ---------- --------- --------- ----------

* ปริมาณการผลิตอาหารกุ้งสูงกว่ากำลังการผลิตเนื่องจากมีการปรับปรุงและติดตั้งอุปกรณ์เพิ่มเติม

** ปริมาณการผลิตรวมจำนวนผลิตอาหารกุ้งและจำนวนรับจ้างผลิตอาหารสัตว์อื่น

การลดผลกระทบจากกระบวนการผลิตที่อาจมีผลกระทบต่อสิ่งแวดล้อม

นอกเหนือจากการให้ความสำคัญด้านคุณภาพและมาตรฐานการผลิตแล้ว บริษัทฯ
ยังให้ความสำคัญในการดูแลรักษาสิ่งแวดล้อมของโรงงานเป็นอย่างดี โดยโรงงานของบริษัทฯ
ได้ปฏิบัติตามข้อกำหนดกองตรวจโรงงานและสำนักสิ่งแวดล้อม กระทรวงอุตสาหกรรม
ตลอดมาอย่างเคร่งครัดทั้งในด้านการบำบัดกากอุตสาหกรรม การบำบัดน้ำเสียตามธรรมชาติ
รวมถึงการดำเนินงานอื่นๆ ดังนี้

-   ปรับเปลี่ยนวิธีการปฏิบัติงาน อาทิ การกรีดถุงบรรจุวัตถุดิบ จากเดิมเคยกรีดถุง
    ซึ่งถุงจะกลายเป็นขยะ เปลี่ยนมาเป็นการใช้วิธีแกะถุง
    ซึ่งจะส่งผลให้ถุงสามารถนำกลับไปใช้ใหม่ได้

-   การแยกประเภทขยะที่เกิดจากกระบวนการผลิต โดยเฉพาะขยะอันตราย(สารเคมี)
    นำไปกำจัดอย่างวิธีตามมาตรฐานกรมโรงงานอุตสาหกรรม เพื่อลดมลภาวะต่อสิ่งแวดล้อม

-   การติดตั้งถังกรองฝุ่น (Jet filter) ในกระบวนการผลิต
    เพื่อป้องกันฝุ่นฟุ้งกระจายในชั้นกระบวน ส่งผลกระทบต่อชุมชนใกล้เคียง

-   การติดตั้งระบบกำจัดกลิ่น โดยการสเปรย์น้ำเพื่อดูดซับกลิ่น และผ่านระบบลดอุณหภูมิ
    ออกปล่อยออกสู่ภายนอก

-   การปรับกระบวนการผลิตให้มีต่อเนื่อง เพื่อลดปริมาณพลังงานที่ใช้เริ่มต้นในการ warm
    เครื่องจักร

-   การติดตั้งกังหันลมด้านหน้าบริษัทฯ เพื่อนำพลังงานลมมาผลิตไฟฟ้าทดแทนการใช้พลังงานไฟฟ้า

การส่งเสริมการลงทุน

บริษัทฯ ได้รับสิทธิพิเศษทางภาษีตามพระราชบัญญัติส่งเสริมการลงทุน
โดยการอนุมัติของคณะกรรมการการส่งเสริมการลงทุนตามบัตรส่งเสริมดังรายละเอียดดังนี้

1.
บริษัทฯได้รับสิทธิพิเศษทางภาษีจากคณะกรรมการส่งเสริมการลงทุนสำหรับการผลิตและจำหน่ายอาหารสัตว์น้ำ
ตามบัตรส่งเสริมการลงทุนเลขที่ 1169/2539 เมื่อวันที่ 26 กุมภาพันธ์ 2539
ภายใต้เงื่อนไขที่กำหนดบางประการ
สิทธิพิเศษดังกล่าวรวมถึงการได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมเป็นระยะเวลา
8 ปีนับแต่วันที่เริ่มมีรายได้จากการประกอบกิจการนั้น (วันที่ 19 ตุลาคม 2541)
ซึ่งสิทธิพิเศษดังกล่าวได้ครบกำหนดแล้วในปี 2549
และได้รับลดหย่อนภาษีเงินได้นิติบุคคลสำหรับกิจการที่ได้รับการส่งเสริมในอัตราร้อยละ 50
ของอัตราปกติ มีกำหนด 5 ปีนับจากวันที่พ้นกำหนดได้รับการยกเว้นภาษี
และได้รับยกเว้นภาษีเงินได้สำหรับเงินปันผลจ่ายให้แก่ผู้ถือหุ้น
ซึ่งจ่ายจากกำไรของกิจการที่ได้รับการส่งเสริมการลงทุนตลอดระยะเวลาที่ได้รับยกเว้นภาษีเงินได้นิติบุคคล

2. บริษัทฯ
ได้รับสิทธิพิเศษทางภาษีจากคณะกรรมการส่งเสริมการลงทุนสำหรับการผลิตและจำหน่ายอาหารสัตว์น้ำ
ตามบัตรส่งเสริมการลงทุนเลขที่ 1926 (2)/2547 เมื่อวันที่ 3 พฤศจิกายน 2547
ภายใต้เงื่อนไขที่กำหนดบางประการ
สิทธิพิเศษดังกล่าวรวมถึงการได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมเป็นระยะเวลา
8 ปีนับแต่วันที่เริ่มมีรายได้จากการประกอบกิจการนั้น (วันที่ 5 สิงหาคม 2548)
โดยจำนวนภาษีเงินได้นิติบุคคลที่ได้รับยกเว้นจะต้องไม่เกินมูลค่าเงินลงทุนซึ่งไม่รวมค่าที่ดินและทุนหมุนเวียนและได้รับลดหย่อนอากรขาเข้าสำหรับเครื่องจักรตามที่คณะกรรมการพิจารณาอนุมัติและได้รับยกเว้นภาษีเงินได้สำหรับเงินปันผลจ่ายให้แก่ผู้ถือหุ้น
ซึ่งจ่ายจากกำไรของกิจการที่ได้รับส่งเสริมการลงทุนตลอดระยะเวลาที่ได้รับยกเว้นภาษีเงินได้นิติบุคคล

แนวโน้มและภาวะอุตสาหกรรม

ตลาดอาหารกุ้ง

สถานการณ์ธุรกิจกุ้งโลก ปี 2553

ธุรกิจกุ้งโลกปรับตัวอย่างรวดเร็ว เนื่องจาก

1.  ได้เกิดโรคไวรัส IMNV ระบาดรุนแรงในประเทศอินโดนีเซียตั้งแต่ปี 2552 ต่อเนื่องถึงกลางปี
    2553 ส่งผลให้ผลผลิตกุ้งลดลง ฝ่ายประเทศผู้ซื้อต้องเสาะหากุ้งจากประเทศอื่นทดแทน

2.  สภาพภูมิอากาศแปรปรวนและภัยธรรมชาติที่เกิดทุกทวีป ตั้งแต่ต้นปี 2553 เป็นต้นมา
    ส่งผลให้การเลี้ยงกุ้งทั่วโลกเกิดปัญหา ทั้งโรคระบาด และเสียหายเพราะภัยธรรมชาติ
    (รวมทั้งไทย ซึ่งได้เกิดโรคกุ้งขี้ขาว ติดเชื้อแบคทีเรีย น้ำท่วม แต่ก็พอพยุงผลผลิตได้)
    ส่งผลให้การผลิตกุ้งโลกชะลอตัวจนเกิดภาวะ “อุปสงค์มากกว่าอุปทาน”
    อย่างชัดเจนและต่อเนื่องถึงปัจจุบัน

3.  การที่เศรษฐกิจสหรัฐอเมริกา และยุโรป ยังคงชะลอตัว จนเริ่มเกิดปัญหาภายใน
    ถึงปัจจุบันสหรัฐฯใช้แผนพิเศษ คือ พิมพ์แบงค์อัดฉีดเงินเข้าระบบ
    ส่งผลให้เงินดอลล่าร์อ่อนค่าต่อเนื่องจนกระทบต่อประเทศต่างๆทั่วโลกรวมทั้งผู้ผลิตกุ้งเอเชีย
    โดยเฉพาะประเทศไทย เมื่อเปรียบเทียบค่าเงินในช่วง 2 ปีที่ผ่านมาปรากฏว่า
    เงินบาทแข็งค่ามากกว่าประเทศผลิตกุ้งทุกประเทศ อีกทั้ง
    ประเทศผลิตกุ้งอเมริกาใต้ใช้วิธีพยายามตรึงค่าเงินไว้กับดอลล่าร์สหรัฐฯและเวียดนามซึ่งมีปัญหาด้านการคลังจนได้ลดค่าเงินไปแล้ว

สถานการณ์ธุรกิจกุ้งไทย

  --------------------- -------------------- ----------------------------
  ปี                     ผลผลิต (ตัน)           ปริมาณอาหาร (ตัน)

  2549                  507,184              811,495

  2550                  447,751              716,402

  2551                  446,330              714,128

  2552                  565,920              905,472

  2553                  560,000              896,000

  2554                  500,000              800,000*
  --------------------- -------------------- ----------------------------

  แหล่งที่มา : สมาคมกุ้งไทย *ตัวเลขประมาณการ

ด้านการผลิต ไทยเริ่มเกิดปัญหาโรคติดเชื้อแบคทีเรีย(และบางส่วนร่วมกับโปรโตซัว)
ซึ่งเป็นปัญหาเพิ่มเติมจากโรคไวรัสที่มีอยู่แล้ว ส่งผลให้ผลผลิตกุ้งในไตรมาสที่ 1-2
ลดต่ำกว่าการประมาณการ 10-15% แต่การที่ราคากุ้งปรับตัวสูงกว่าปีก่อนๆ
ได้สร้างความมั่นใจให้ฟาร์มเลี้ยงพยายามปรับแนวทางการผลิต
และปล่อยลูกกุ้งลงเลี้ยงอย่างต่อเนื่อง ซึ่งสามารถสร้างผลผลิตได้ใกล้เคียงกับปีก่อน
แม้ว่าปัญหายังคงอยู่โดยแนวโน้มโรคแบคทีเรียรุนแรงขึ้น ควบคู่กับโรคไวรัสที่จะระบาดได้ง่าย
และในช่วงปลายปี ยังได้รับความเสียหายจากน้ำท่วมเสียหายมากกว่า 1,000 บ่อ มูลค่าประมาณ
1,300 ล้านบาท กุ้งหายไปจากระบบในไตรมาสที่ 4 กว่า 40,000 ตัน

  เปรียบเทียบผลการผลิตกุ้ง 9 เดือน ของปี 2552 และปี 2553

+---------------------+----------------+---------------+-------------+
|                     | 2552           | 2553          | เปลี่ยนแปลง   |
+---------------------+----------------+---------------+-------------+
| การปล่อยลูกกุ้ง         | 49,680 ล้านตัว   | 51,999 ล้านตัว  | +4.7%       |
|                     |                |               |             |
| ผลผลิตกุ้ง 9 เดือน      | 397,124 ตัน     | 398,327 ตัน    | +0.3%       |
|                     |                |               |             |
| อัตราส่วนลูกกุ้ง/ผลผลิต   | 125,099 ตัว/ตัน  | 130,543 ตัว/ตัน | -0.4%       |
+---------------------+----------------+---------------+-------------+

  ข้อมูลจากที่ประชุม คณะกรรมการบริหารสินค้ากุ้งและผลิตภัณฑ์ กรมประมง

ด้านการตลาด ตัวเลขการส่งออกเพิ่มขึ้นทั้งในเชิงปริมาณและมูลค่าดังนี้

  ไตรมาส 1 มีปริมาณ 84,511 ตัน คิดเป็นมูลค่า 588.37 ล้านเหรียญสหรัฐฯ มีปริมาณเพิ่มขึ้น
  36.66% มูลค่าเพิ่มขึ้น 33.56%

  ไตรมาส 2 มีปริมาณ 97,296 ตัน คิดเป็นมูลค่า 670.70 ล้านเหรียญสหรัฐฯ มีปริมาณเพิ่มขึ้น
  18.47% มูลค่าเพิ่มขึ้น 17.07%

  ไตรมาส 3 มีปริมาณ 113,958 ตัน คิดเป็นมูลค่า 881.03 ล้านเหรียญสหรัฐฯ มีปริมาณเพิ่มขึ้น
  1.02% มูลค่าเพิ่มขึ้น 8.90%

  โดยไตรมาสสุดท้ายคาดว่าจะมีปริมาณ 85,000 ตัน คิดเป็นมูลค่า 637 ล้านเหรียญสหรัฐฯ
  โดยมีปริมาณลดลง 21.50% มูลค่าลดลง 17.68% เทียบกับปีที่ผ่านมา
  เฉลี่ยทั้งปีมีปริมาณการส่งออกทั้งสิ้น 380,766 ตัน โดยมีมูลค่า 2,777 ล้านเหรียญสหรัฐฯ
  (ข้อมูลจากสมาคมแช่เยือกแข็งไทย)

  จากการที่ได้เกิดภาวการณ์ผลผลิตกุ้งชะลอตัวจากหลายสาเหตุส่งผลให้ไทยส่งออกกุ้งได้เพิ่มขึ้นแต่ประสบปัญหาด้านผลประกอบการระดับหนึ่ง
  จากหลายกรณี คือ

  - การที่ราคาส่งออกกุ้งได้ลดต่ำต่อเนื่องตลอด 4 ปีที่ผ่านมา
  ส่งผลให้ฝ่ายประเทศผู้ซื้อเกิดความเคยชินและได้ใช้สินค้ากุ้งเป็นสินค้าโปรโมชั่นมาโดยตลอด
  จึงส่งผลให้ปรับขึ้นราคาได้ยากและช้ากว่าอดีต (ราคากุ้งไทยจึงเพิ่มช้ากว่าราคาวัตถุดิบภายใน)

  - การที่ศักยภาพ และโอกาสทางธุรกิจของห้องเย็นส่งออกแตกต่างกัน (จากปัญหา AD สหรัฐ
  ที่ห้องเย็นมีภาระต่างกัน และเงื่อนไขอื่นๆ) ประกอบกับการประสานข้อมูลทางธุรกิจไม่ดีพอ
  (และบางส่วนหลงข้อมูล เพราะมีการแจ้งเมื่อต้นปีว่าปีนี้ผลผลิตกุ้งจะเพิ่มขึ้น 20%
  จนถึงขั้นเตรียมโครงการรับจำนำเมื่อกลางปี)
  ได้เป็นเหตุร่วมให้การปรับขึ้นราคากุ้งไทยยากและช้ากว่าที่ควรจะเป็น

  - การที่เงินบาทแข็งค่าต่อเนื่อง และแข็งค่าเร็วในไตรมาสที่สาม
  ส่งผลให้เกิดภาระขาดทุนเพิ่มในคำสั่งซื้อที่รับมาก่อนไตรมาสที่สาม (ข้อตกลงที่ผูกพัน
  ยิ่งนานยิ่งขาดทุน แม้บางส่วนอาจประกันค่าเงินไว้ก็ตาม)

แนวโน้มปี 2554

สถานการณ์กุ้งโลก มีแนวโน้มค่อนข้างชัดเจนว่าผลผลิตกุ้งโลกจะชะลอตัวต่อเนื่องในปี 2554
จากหลายกรณี คือ

1.  กรณีอุทกภัยในจีน ข่าวโรคดวงขาว และแนวโน้มอากาศหนาวรุนแรงในช่วงต้นปี 2554
    จะส่งผลให้การผลิตกุ้งของจีนลดลง และต้องนำเข้ากุ้งจากไทยเพิ่มขึ้น

2.  กรณีเริ่มเกิดโรคดวงขาวในเม็กซิโก จะส่งผลให้ผลผลิตกุ้งเม็กซิโกชะลอตัวต่อเนื่องในปี 2554

3.  กรณีราคากุ้งสูงขึ้น และทรงราคานี้ต่อเนื่อง จะเกิดพฤติกรรมเร่งการผลิตกุ้งในทุกประเทศ
    ซึ่งจะเสี่ยงให้เกิดการเสียหายมากและรุนแรงกว่าปี 2553 ได้ (รุนแรงมากหรือน้อย
    ขึ้นกับศักยภาพและการปรับแนวทางการผลิตเหตุร่วมจากสภาพแวดล้อม
    และสภาพภูมิอากาศของประเทศนั้นๆ)

4.  จากสภาพอากาศที่แปรปรวนทั่วโลก
    จะทำให้การผลิตกุ้งยากขึ้นผลผลิตกุ้งโลกจะชะลอตัวต่อเนื่อง

5.  กรณีปัญหาเศรษกิจในประเทศผู้ซื้อกุ้งหลายประเทศอาจเสี่ยงต่อการเกิดปัญหากีดกันสินค้ากุ้งที่กระทบต่อการส่งออกกุ้งไทยได้
    เช่น อ้างยาปฎิชีวนะ,อ้างผลการส่งกุ้งเข้า อี.ยู.,อ้างปัญหาแรงงาน,อื่นๆ

สถานการณ์กุ้งไทย พบว่าภาคการผลิตกุ้งของไทยมีปัญหาอยู่ทั้ง ขี้ขาว,ติดเชื้อแบคทีเรีย
และไวรัสตัวแดงดวงขาว อีกทั้งยังต้องเสี่ยงกับสภาพภูมิอากาศ ทั้งอากาศหนาวจัด ร้อนจัดในฤดูร้อน
หรือน้ำท่วมช่วงฤดูฝน
อากาศมีการเปลี่ยนแปลงอยู่ตลอดเวลาซึ่งเป็นอุปสรรคอย่างมากต่อภาคการผลิต

ตลาดอาหารปลา

  ----------------------- ----------------------- -----------------------
  ปี                       ผลผลิต(ตัน)               ปริมาณอาหาร(ตัน)

  2549                    230,400                 391,180

  2550                    341,000                 575,085

  2551                    300,000                 504,000

  2552                    330,000                 557,000

  2553                    340,000                 571,860

  2554                    357,000                 600,453*
  ----------------------- ----------------------- -----------------------

แหล่งที่มา : สมาคมผู้ผลิตอาหารสัตว์ไทย *ตัวเลขประมาณการ

ภาวะอุตสาหกรรมอาหารปลาในปี 2553
ยังคงประสบกับปัญหาภาวะโรคระบาดอย่างรุนแรงในปลานิลและปลาทับทิม
ทำให้เกิดภาวะปลาเนื้อขาดตลาด
ราคาปลาปรับตัวสูงขึ้นอย่างต่อเนื่องโดยเฉพาะปลานิลบางพื้นที่ราคาสูงถึง 70 บาท/กก.
ปกติราคาจะอยู่ที่ 50 บาท/กก. ทำให้เกษตรกรมีแรงจูงใจในการปล่อยลูกปลามากขึ้น
แต่เกิดปัญหาการขาดแคลนลูกพันธุ์ปลาอย่างมาก อัตรารอดการปล่อยลูกปลาต่ำมากประมาณ 30%
ราคาลูกพันธุ์ปลาปรับตัวสูงขึ้นมาก ลูกปลาที่มีการฉีดวัคซีนป้องกันโรคราคาประมาณ 6-9 บาท/ตัว
ทำให้ต้นทุนการผลิตสูงมาก

ในช่วงปลายปี ปลาทับทิมได้ออกสู่ตลาดมาจำนวนมากเนื่องจาก
บริษัทใหญ่ได้ปล่อยปลาที่เลี้ยงเองออกมาสู่ตลาดจำนวนมากทำให้ปลาเกิดล้นตลาดราคาตกต่ำลงมาจากราคา
80 บาท/กก. เหลือ 60 บาท/กก. เพื่อระบายปลาที่มีอยู่ในสต๊อกออกมา

ส่วนแนวโน้มในปี 2554 ช่วงต้นปีเกิดภาวะปลาทับทิมล้นตลาด ราคาต่ำ
แต่ปลานิลยังคงขาดตลาดอย่างต่อเนื่องราคาสูงเป็นประวัติการณ์
ส่วนปลาดุกยังคงขาดตลาดแต่ราคาปรับตัวไม่มากนัก
ปลาหมอมีกระแสการเลี้ยงและการบริโภคที่มากขึ้นความต้องการของห้องเย็นมากขึ้นแต่มีข้อจำกัดเรื่องลูกพันธุ์ที่โตเร็ว
ปัญหาที่สำคัญในปี 2554
คือการขาดแคลนลูกพันธุ์ปลาทุกชนิดเพราะสภาพอากาศที่เปลี่ยนแปลงบ่อยมีผลต่อการเพาะพันธุ์ปลา
แรงจูงใจที่สำคัญคือราคาปลาที่ดีอย่างต่อเนื่องทำให้การเลี้ยงปลาในปี 2554 ยังคงขยายตัว
ทั้งที่มีปัญหาต่างๆ ทั้งโรคระบาด สภาพอากาศ สภาพเศรษฐกิจที่ทำให้การบริโภคปลาลดน้อยลง

ปี 2554 ซี.พี.จะเริ่มมีการเลี้ยงปลาหยกปลาสายพันธุ์ใหม่ที่ซี.พี.ปรับปรุงพันธุ์ออกมา
โดยเริ่มเลี้ยงเองก่อนแล้วค่อยส่งเสริมเหมือนปลาทับทิม ปริมาณลูกพันธุ์ปลายังไม่เพียงพอ
ส่วนปลาเศรษฐกิจตัวใหม่น่าจะเป็นปลากรายที่เริ่มมีกระแสการเลี้ยงที่เพิ่มขึ้น
แต่มีข้อจำกัดที่ลูกพันธุ์ปลายังไม่พอกับความต้องการของเกษตรกรเพราะต้องฝึกการกินอาหารเม็ดด้วย
มีบริษัทอาหารหลายบริษัทเริ่มผลิตอาหารปลากรายจำหน่าย เช่น กรุงไทยอาหารสัตว์ คาร์กิลล์
เบทาโกร